馬鞍山郊野公園

馬鞍山郊野公園（Ma On Shan Country Park）係香港嘅郊野公園，1979年4月27號劃定，喺新界東部，馬鞍山到白沙灣半島一帶，有2,880公頃大。郊野公園範圍重包括馬鞍山特別地區。 公園入面有唔少出名郊遊地點，例如飛鵝山，睇得到香港夜景，重有百花林入面嘅孫中山母親墓地，同埋香港其中一個熱門露營地點基維爾營地。